Source: http://docplayer.fi/9494578-6-kasvinsuojelun-suunnittelu.html
Timestamp: 2018-11-20 00:52:38+00:00
Document Index: 2544061

Matched Legal Cases: ['kko ', 'kko ', 'kko ', 'kko ', 'kko ', 'kko ']

6 KASVINSUOJELUN SUUNNITTELU - PDF
6 KASVINSUOJELUN SUUNNITTELU
Download "6 KASVINSUOJELUN SUUNNITTELU"
1 Helsingin yliopisto, Maaseudun tutkimus- ja koulutuskeskus KASVINSUOJELUN SUUNNITTELU Hyvä viljelykäytäntö edellyttää varautumista kasvinsuojelukysymysten hallintaan jo ennakolta: Hyvin suunniteltu on puoliksi tehty! Myös luomuviljelyn tuotantoehdoissa korostetaan suunnitelmallisuuden merkitystä. Viljelysuunnitelman osana edellytetään kasvinsuojelusuunnitelman laatimista. Kasvinsuojelusuunnitelmasta tulee ilmetä kasvintuhoojia ennaltaehkäisevät toimet sekä rikkakasvien torjunta. 6.1 RIKKAKASVIEN HALLINNAN SUUNNITTELU (Lomakkeet 6.1-) Rikkakasvien hallinta perustuu luonnonmukaisessa viljelyssä viljelyteknisiin menetelmiin ja mekaaniseen torjuntaan sekä liekitykseen. Rikkakasvien hallintasuunnitelmalla pyritään vastaamaan mm. seuraavanlaisiin kysymyksiin: 1. Mitkä ovat todennäköisimpiä rikkakasvien hallinnan riskejä valituissa viljelykierroissa tilalla? Mitkä ovat todennäköisimpiä ongelmalajeja? Mitkä ovat viljelykierron heikot lenkit? 2. Millä lohkoilla on ollut hankalia rikkakasveja? Mitä lajeja ne ovat? 3. Mitä ennaltaehkäiseviä menetelmiä käytetään tilan eri viljelykierroissa? Miten niitä sovelletaan tilan olosuhteissa? Miten niiden käyttö sijoittuu viljelykierron eri vaiheisiin? Miten ongelmalohkoja käsitellään? 4. Mitä suoria menetelmiä käytetään tilan eri viljelykierroissa? Miten niitä sovelletaan tilan olosuhteissa? Miten niiden käyttö sijoittuu viljelykierron eri vaiheisiin? Miten ongelmalohkoja käsitellään? 5. Miten rikkakasvitilannetta ja eri toimenpiteiden tuloksellisuutta seurataan? kasvukauden rikkakasvitilanteesta eri menetelmien tuloksellisuudesta 6. Mitä johtopäätöksiä tehdään toiminnan kehittämiseksi? RIKKAKASVIEN HALLINNAN SUUNNITTELUN VAIHEET Viljelykierron merkitys luomuviljelyssä on keskeinen myös rikkakasvien hallinnassa. Rikkakasvien hallinnan suunnitelma laaditaan viljelykierroittain. Ensin tunnistetaan kyseisen kierron merkittävimmät, todennäköisimmät ongelmakohdat ja riskilajit sekä laaditaan tämän jälkeen tilanteen hallintasuunnitelma käyttäen ennaltaehkäiseviä menetelmiä sekä suunnitellaan tarvittavat suorat menetelmät. Rikkakasvien hallinnan suunnittelussa edetään vaiheittain seuraavasti. Rikkakasvien hallinnan suunnittelu 1. Kirjoita ensin paperille viljelykierto, jolle rikkakasvien hallintasuunnitelma on tarkoitus laatia. 2. Tunnista sen jälkeen ko. viljelykierrossa todennäköisimmin esiintyvät rikkakasvien hallinnan riskit; toisin sanoen, mitkä rikkakasvilajit ovat todennäköisimpiä toimenpiteitä edellyttäviä lajeja sekä missä kohtaa kiertoa niiden torjuntatarve on suurin. 3. Mitä rikkakasveja tilalla jo entuudestaan esiintyy haitallisessa määrin ja mitkä lohkot ja kasvit ovat sellaisia, että ne vaativat erityistoimia. 4. Valitse sitten ko viljelykiertoon ja kullekin tilalle sopivimmat rikkakasvien ennaltaehkäisevät hallintamenetelmät. Pyri soveltamaan kyseisiä menetelmiä nimenomaan kyseisen tilan erityispiirteisiin sovittaen. Sijoita käytettävät menetelmät viljelykiertoon kunkin kasvin kohdalle.
2 196 Helsingin yliopisto, Maaseudun tutkimus- ja koulutuskeskus. Ongelmalohkoilla merkittävimpien rikkakasvien hallinta on syytä vielä suunnitella erikseen ottaen erityisesti ko lohkon erityistarpeet huomioon. 5. Suunnittele, mitä suoria menetelmiä tullaan käyttämään ja missä kierron vaiheessa niitä käytetään. Suunnittele myös miten niitä sovelletaan tilan olosuhteissa. Ongelmalohkoille laadi tarkennettu suunnitelma. 6. Seuraa tilannetta ja tee muistiinpanoja kasvukauden rikkakasvitilanteesta ja eri menetelmien tuloksellisuudesta. 7. Seuraa rikkakasveja ja eri menetelmien tuloksellisuutta. 8. Tee johtopäätöksiä seuraavia vuosia varten siitä, miten menetelmiä ja käytäntöjä voidaan parantaa OHEISKASVILLISUUS LUONNONMUKAISESSA VILJELYSSÄ Luomuviljelyssä yleisimpiä rikkakasvilajeja viljanviljelyssä ovat kestorikkakasveista mm. ohdake ja valvatti sekä juolavehnä ja kevätitoiset siemenrikkakasvit sekä syysitoisista saunakukka ja pelto-orvokki. Vihannes- ja marjanviljelyssä kestorikkakasvit tulee hävittää jo ennakolta, joten päähuomio tulee kiinnittää vihannesviljelyssä liekityksellä vaikeammin torjuttavien siemenrikkakasvien kuten esim. lutukan hallintaan. Varsinkin helppoliukoisella typellä rehevöityvien rikkakasvilajien koko voi luomuviljelyssä olla tavanomaista pienempi. Mela 1988 HY/MLI Rajala 2005 Kuva Yleisimmin esiintyviä rikkakasveja luomuviljelyssä verrattuna tavanomaiseen Viljely- ja rikkakasvien keskinäiseen kilpailuasemaan ja menestymiseen vaikuttavat monet viljelyssä keskeiset tekijät. Hyvin kasvava, kilpailukykyinen viljelykasvi tukahduttaa rikkakasvien kasvua. Viljelykasvin kilpailukyky riippuu mm. kasvilajista, lajikkeesta, siemenen taimettumistarmosta ja taudinkestävyydestä sekä talvehtivilla kasveilla talvehtimisen onnistumisesta.
3 Helsingin yliopisto, Maaseudun tutkimus- ja koulutuskeskus. 197 Viljelykierrossa eri kasvien lukumäärä ja vaihtelevuus sekä kasvien viljelyjärjestys vaikuttavat rikkakasvien menestymiseen, eri lajeihin eri tavoin. Monipuolisen tasapainoisessa viljelykierrossa on vähemmän rikkakasveja ja lajisto on helpommin hallittava kuin yksipuolisessa kierrossa. Maalaji vaikuttaa rikkakasvien esiintymiseen. Niinpä esim. savimailla esiintyy erityisesti ohdaketta, valvattia ja saunakukkaa. Eloperäisillä mailla ovat yleisiä esim. juolavehnä, pihatähtimö ja ukontatar. Maan hyvä kasvukunto suosii vaateliaita viljelykasveja, jolloin rikkakasveille jää vähemmän kasvumahdollisuuksia. Tiiviillä ja happamilla sekä mahdollisesti märkyyden vaivaamilla peltolohkoilla rikkakasvit viihtyvät suhteellisesti viljelykasveja paremmin. Maan sekä ilman runsas kosteus lisäävät rikkakasvien kasvua. Erityisesti kostea kevät ja alkukesä suosivat rikkojen kasvua. Muokkaukset ovat tärkeä osa rikkakasvien kasvua HY/Mli Rajala/TP 2005 rajoittavia toimenpiteitä. Muokkauskäytännöt tilalla vaikuttavat rikkakasvitilanteeseen. Kyntö tai muu Kuva Viljelykasvin ja rikkakasvien kilpailukykyyn vaikuttavia tekijöitä. perusmuokkaus rajoittaa kestorikkakasvien lisääntymistä ja hävittää juurakoita. Käytettäessä kevyttä perusmuokkausta rikkakasvit helposti runsastuvat. Kylvömuokkaus hävittää taimettuneita rikkakasveja sekä rajoittaa myös juuririkkakasvien kasvua. Pellon ravinteisuus vaikuttaa sekä viljelykasvien että rikkakasvien kasvuun. Lannoituksen tulee olla riittävä, jotta viljelykasvien sato muodostuu kohtuullisen hyväksi ja varjostus runsaaksi. Osa rikkakasveista on erityisesti helppoliukoisesta typestä suuresti hyötyviä lajeja kuten esimerkiksi savikka, pillikkeet, peipit, matara, juolavehnä, hukkakaura jne. Jos vähäisen varjostuksen vaiheessa maassa on runsaasti tarjolla helppoliukoista typpeä, niin tällaiset lajit rehevöityvät yleensä viljelykasveja enemmän RIKKAKASVIEN TORJUNTATARVE Rikkakasvien torjuntatarve arvioidaan viljelykierroittain ja lohkoittain. Arvioinnissa kiinnitetään huomiota mm seuraavanlaisiin näkökohtiin: Viljelykasvuston kilpailukyky Sadon arvo Maalaji Vaikutus viljelykasvin sadon määrään sadon käyttöominaisuuksiin, esim. siementavara, sadonkorjuutyöt Rikkakasvien haitallisuus lajisto lukumäärä koko leviämismahdollisuudet Tulevan kasvin kilpailukyky Torjuntamahdollisuudet kasvustosta sadonkorjuun jälkeen
4 198 Helsingin yliopisto, Maaseudun tutkimus- ja koulutuskeskus RIKKAKASVIEN HALLINNAN MENETELMIÄ Rikkakasvien hallinnan menetelmät voidaan jaotella ehkäiseviin ja suoriin menetelmiin. Ehkäisevät menetelmät voidaan jakaa maan kasvukunnon parantamiseen, viljelykasvin kilpailukyvyn vahvistamiseen ja rikkakasvien leviämisen rajoittamiseen (Kuva 6.1.3). Seuraavassa esitellään tiivistetysti keskeisimpiä menetelmiä, joista koosteaan sopivasti yhdistellen rikkakasvien hallintasuunnitelma tilan ja eri lohkojen erityispiirteisiin sovellettuna. Kuva Rikkakasvien hallinnan menetelmien ryhmittely MAAN KASVUKUNNON PARANTAMINEN Pellon kasvukunnon parantaminen parantaa vaateliaiden viljelykasvien kilpailukykyä. Hyvä ojitus ja pinnanmuotoilu varmistavat talvehtivien viljelykasvien hyvän talvehtimisen ja nostaa viljelykasvien satotasoa. Happamien maiden kalkitus ja maan rakenteen sekä multavuuden hoito parantavat samoin vaateliaiden viljelykasvien kilpailukykyä. Noudatettu viljelykierto vaikuttaa maan kasvukuntoon ja rikkakasvitilanteeseen merkittävästi (Kuva 6.1.4). Viljelykiertoon on syytä sisällyttää riittävästi ja vaihdellen: Niitettäviä, 1- ja monivuotisia säilörehu- ja niittonurmia ja/tai viherlannoitusnurmia. Hyvin varjostavia viljelykasveja kuten esim. ruista, pitkäkortisia kaura-, vehnä- ja ohralajikkeita sekä pitkää, lehtevää hernettä. Kylvöajankohdaltaan vaihtelevia kasveja kuten esim. syys- ja kevätviljoja sekä sadonkorjuuajankohdaltaan erilaisia kasveja kuten esim. aikaisin puitavia ohraa ja ruista sekä aikaistetun sadonkorjuun kasveja kuten litisteviljaa tai kokoviljasäilörehua. Aikaisin ja myöhään kylvettäviä vihanneksia. Kylvön asemesta viljelykasvi voidaan myös istuttaa taimista. Harattavia kasveja kuten perunaa ja juurikasveja. Maan rakennetta parantavia viljelykasveja, kuten apilavaltaisia nurmia (vähintään 2-vuotiset). Kuva Viljelykierron vaikutus ohdakkeen määrään ruotsalaisessa 6- vuotisessa tutkimuksessa.(dlouhy 1981).
5 Helsingin yliopisto, Maaseudun tutkimus- ja koulutuskeskus VILJELYKASVIN KILPAILUKYVYN VAHVISTAMINEN SATOTASON MERKITYS Kilpailukykyinen, hyvin kasvava viljelykasvusto on tärkeä rikkakasvien hallintakeino. Kun satotaso nousee, niin viljelykasvin rikkakasvien kasvua estävä vaikutus kasvaa. Viljelykasvin kilpailukykyyn vaikuttavat mm. kasvunopeus ja peittävyys. Tavoitteena tulee olla nopeasti kehittyvä ja täystiheä, maan pinnan peittävä sekä runsassatoinen kasvusto. Tämä saattaa esim. viljanviljelyssä olla jo yksinäänkin riittävä rikkakasvien hallintakeino. Käytännössä tämän havaitsee mm. siitä, että aukot kylvöksissä kasvavat runsaasti rikkakasveja, mutta hyväkasvuinen viljakasvusto sisältää merkityksettömän vähän rikkakasveja. Satotason nousu yleensä vähentää rikkakasveja. KASVILAJIN VALINTA Se miten suuri kunkin viljelykasvin rikkakasveja ehkäisevä vaikutus on, riippuu mm. viljelykasvin kehitysnopeudesta, peittävyydestä ja kasvuston korkeudesta. Mitä nopeammin viljelykasvusto kehittyy ja mitä täydellisemmin maan pinta peittyy viljelykasvien lehtien alle, sitä vähemmän rikkakasveille jää valoa ja kasvutilaa. Tämä lisäksi viljelykasveilla ja eri lajikkeilla voi olla erilaisia allelopaattisia vaikutuksia rikkakasveihin. Kuvassa on esitetty eräiden viljelykasvien heikon kilpailukyvyn suuntaaantava kestoaika kasvukauden aikana. Arka antava heikon kilpailukyvyn kestoaika. Kuva Eräiden viljelykasvien suuntaa- vaihe tarkoittaa aikaa, jolloin pellon tulisi olla rikkakasviton joko ehkäisevien tekijöiden vaikutuksesta tai suoria torjuntatoimia käyttämällä. viljelykasvin varjostus ja kilpailukyky heikko, pellon oltava rikkaruohoton, ennaltaehkäisevien menetelmien tehon oltava riittävä tai käytettävä suoria menetelmiä viljelykasvin varjostus ja kilpailukyky hyvä, viljely kasvin varjostus riittävä menetelmä HY/Mli Rajala/TP 2005 Eri kasvilajeja voidaan verrata toisiinsa ja valita tilanteen mukaan melko hyvän kilpailukyvyn omaavia kasveja heikon kilpailukyvyn kasvien välillä viljeltäväksi. Kilpailukykyisimpiä ovat nurmet ja reheväkasvuiset viljat kuten ruis ja kaura. Plehdellinen ja pitkävartinen hernelajike on kilpailukykyisempi kuin puolilehdetön ja matalavartinen lajike. Vihanneksista leveälehtiset kuten kaalit ovat hyviä kilpailijoita taimivaiheen ohitettuaan. Vähän varjostavat, kuten sipuli sekä alku- ja keskikesällä porkkana ovat heikkoja kilpailijoita.
6 200 Helsingin yliopisto, Maaseudun tutkimus- ja koulutuskeskus. Peltokasvien kilpailukyky hyvä (2. v.) Niittonurmi Ruis Kaura Härkäpapu Herne; lehtevä ja korkea Ohra; hyväkasvuinen, monitahoinen Kevätvehnä Ohra, heikkokasvuinen, kaksitahoinen Virna Peltovirna; hitaahko alkukehitys, peittää keskikesällä hyvin Ruisvirna; hidas alkukehitys, peittää loppukesällä ja syksyllä hyvin Rypsi Tattari Herne; matala, puolilehdetön Pellava Peruna; alkukesällä heikko, mutta mekaaninen torjunta helppoa, keskikesällä hyvä Sokerijuurikas; alkukesällä ka keskikesällä heikko, loppukesällä hyvä Peltokasvien kilpailukyky heikohko LAJIKEVALINTA Saman kasvilajin eri lajikkeiden välillä voi olla eroja kilpailukyvyssä rikkakasvien suhteen. Mm. alkuvaiheen kasvunopeus, korren/varren pituus, lehtevyys ja lehtien asento sekä kasvuston tiheys ovat erilaisia. Samasta kasvilajista löytyy pitkä- ja lyhytvartisia lajikkeita. Suomessa ei ole tutkimuksissa saatu selvää näyttöä viljojen korren pituuden merkityksestä rikkakasvien ehkäisyssä. sen sijaan Ruotsissa ja Keski-Euroopassa on lajike-erojen voivan olla huomattavan suuria. syynä erilaiseen kilpailukykyyn voivat olla myös allelopaattiset ominaisuudet. Taulukko Viljalajien eri lajikkeiden korrenpituuksien eroja. Lyhyin Pisin korsi Erotus cm Ruis Syysvehnä Kevätvehnä Ohra Kaura Herne, Matalat lajikkeet Pitkät lajikkeet n. 80 n Myös lajikkeiden taudinkestävyys voi vaikuttaa rikkakasvitilanteeseen. Esim. lehtiruttoa hyvin kestävä perunalajike varjostaa maata pitempään kuin rutonarka lajike. Heikommilla lohkoilla on syytä viljellä kilpailukykyisimpiä kasvilajeja ja -lajikkeita. Esimerkiksi lehdelliset, korkeat ja puolikorkeat hernelajikkeet varjostavat enemmän kuin puolilehdettömät ja matalavartiset. KYLVÖTEKNIIKKA Tavoitteena kylvöissä on, että siemenet orastuvat/taimettuvat nopeasti ja oraat/taimet varjostavat nopeasti maan pinnan kauttaaltaan. Iso siemen orastuu pientä siementä varmemmin ja tarmokkaammin tuottaen varjostavamman kasvuston. Matala kylvös (hikevät maat) orastuu hieman syvää kylvöä nopeammin. Siemenmäärän lisäys % sekä siirtyminen rivikylvöstä nauhakylvöön tai jopa hajakylvöön nopeuttaa maan pinnan peittymistä. Kasvutiheyden harventaminen vaikuttaa päinvastoin. Rivivälin suurentaminen kaksinkertaiseksi viljoilla lisäsi Vakolan tutkimuksessa rikkakasvien määrää hiesusavella 17 % ja multamaalla 40 %.
7 Helsingin yliopisto, Maaseudun tutkimus- ja koulutuskeskus. 201 Harattavilla kasveilla riviväliä voidaan suurentaa ja taimiväliä rivissä pienentää, vaikka taimimäärä/ha pidetään ennallaan. Tällöin viljelykasvi varjostuksellaan vähentää rikkakasvien kasvua riveissä. Rivivälien mekaaninen torjunta on sopivalla kalustolla melko helppoa. Päähuomio suunnataan rikkakasvien hallintaan riveissä. Kylvö lämpimään maahan varmistaa viljelykasvien nopean taimettumisen ja kasvuun lähdön. Erillinen jyräys jyräpyörien asemesta mahdollistaa myös maan pintakerroksen kuivumisen ja voi siten vähentää tai viivästyttää rikkakasvien taimettumista. Käytettäessä esi-idätettyä siementä nopeutuu maan pinnan peittyminen viljelykasvien alle. Kylvön asemesta istutus taimista nopeuttaa viljelykasvin kehitystä ja lyhentää oleellisesti heikon kilpailukyvyn aikaa. Esimerkiksi lanttu ja kiinankaali voidaan kylvön asemesta istuttaa taimista, jolloin lehdet peittävät maan pinnan oleellisesti kylvöä nopeammin. Viljelykasvin kohottaminen rikkakasveja ylemmäksi eli harjuviljely (esim. perunalla, porkkanalla, kaaleilla, lantulla jne) parantaa viljelykasvien kilpailuasemaa kohottamalla sitä ylemmäs. Lisäksi harjuviljely helpottaa useissa tapauksissa harausten ja multausten suoritusta. TASAPAINOINEN KASVIEN RAVITSEMUS Viljelykasvien riittävän runsaaseen kasvuun ja siten hyvään varjostukseen päästään mm. riittävällä ja tasapainoisella lannoituksella. Viljelykasvien hyvää talvehtimista voidaan varmistaa tasapainoisella lannoituksella. NIUKKALIUKOINEN TYPPILANNOITUS Osa rikkasveista rehevöityy helppoliukoisen typen tarjonnan ollessa runsasta. Tällaisia helppoliukoisesta typestä hyötyviä lajeja ovat esim. savikka, pillikkeet, peipit, hukkakaura ja matara. Näiden lajien haitallisuutta vähentää, mikäli helppoliukoisen typen määrää maassa voidaan rajoittaa. Tärkeintä tämä on silloin, kun viljelykasvien varjostavuus on heikoimmillaan, esim. viljat orasvaiheessa. Kuva Typpilannoituksen vaikutus mataran korkeuteen. Kuva Lannoituksen vaikutus rikkakasvien massaan.
8 202 Helsingin yliopisto, Maaseudun tutkimus- ja koulutuskeskus. LANNAN KOMPOSTOINTI LIETELANNAN ILMAS- TUS Varsinkin märehtijöiden lannassa levitetään kymmeniä rikkakasvien siemeniä/m². Lannan huolellisessa kompostoinnissa rikkakasvien siemenet tuhoutuvat. Tämä edellyttää auman riittävää tasalaatuisuutta ja tasaista lahoamista. Kuivikelannan kompostointi voi myös vähentää helppoliukoisesta typestä hyötyvien rikkakasvien rehevöitymistä. Ainakin rumpukompostoinnissa on mahdollista saada jopa kaikki itämiskykyiset rikkakasvien siemenet hävitettyä. Lietelannalla vastaavasti noin 3 viikon ilmastus lähes 30 C lämpötilassa tuhoaa rikkakasvien siementen itävyyden. Alempaa lämpötilaa käytettäessä tarvitaan pitempi käsittelyaika. SIJOITUSLANNOITUS Sijoituslannoitus kohdistaa ravinteet myös luomulannoitteilla kuten kompostilla ja lietelannalla paremmin viljelykasvien hyväksi, jolloin rikkakasveille jää vähemmän ravinteita ja niiden haitat voivat pienentyä. Lietelannan sijoittaminen pudotti rikkakasvien painon ohrassa jopa viidennekseen (viereinen kuva). Vaikutus ilmeni vain kuivina alkukesinä, mutta ei kosteina alkukesinä. Kuva Lietelannan levitystavan vaikutus rikkakasveihin (harmaat pylväät rikkakasvisato, viiva ohran sato). MUOKKAUS Kyntö vähentää erityisesti kestorikkakasvien määrää. Huolellinen kyntö kuorimin tai tehokkaammin esiauroin vähentää viilujen välistä nousevien (kesto-) rikkakasvien määrää sekä tehostaa keväisen kylvömuokkauksen tehoa taimettuneisiin siemenrikkakasveihin (esim. saunakukka). Oheisessa taulukossa havainnollistetaan tärkeimpien maanmuokkausvälineiden vaikutusta rikkakasviryhmiin. Taulukko Eri muokkausvälineiden vaikutuksia rikkakasveihin. ERI MUOKKAUSVÄLINEIDEN VAIKUTUS RIKKAKASVEIHIN Kone/työ Työtapa Työsyvyys Vaikutus Matala- ja syväjuuriset Siemenrikat kestorikat Kyntöaura kyntö Kyntöaura kyntö 30 1) +(+) + +(+) 2-kerrosaura kyntö + kuohkeutus Viiltoaura kuohkeutus Kerroskuohkeutin kuohkeutus Kamara-aura kyntö Sänkikultivaattori sekoittava 15 --/+ + 0 Raskas lautasäes sekoittava 15 / Lapiorullaäes sekoittava 10 / Kelajyrsin sekoittava 8 ---/ = erittäin hyvä vaikutus --- = hyvin huono vaikutus 0 = ei vaikutusta 1) syvää kyntöä voidaan käyttää vain poikkeustapauksissa, vaikutus on lähinnä säilövä HY/Mli Rajala 2005
9 Helsingin yliopisto, Maaseudun tutkimus- ja koulutuskeskus RIKKAKASVIEN SIEMENTEN JA JUURAKOIDEN LEVIÄMISEN RAJOITTAMINEN Käytettävän kylvösiemenen tulisi olla mahdollisimman puhdasta rikkakasvien siemenistä. Siemenen tulee olla joko virallista siementä tai hyvin lajiteltua omaa siementä. Erityisesti nurmikasvien siemenissä on syytä kiinnittää huomiota siihen, että rajoitettuja rikkakasvien siemeniä, kuten saunakukkaa, hierakkaa ja linnunkaalia on käytettävässä siemenessä mahdollisimman vähän. Lannan asianmukainen kompostointi ja lietelannan ilmastus hävittävät lannasta pääosin itämiskykyiset rikkakasvien siemenet. Nurmien niitto riittävän aikaisin estää rikkakasvien siementen tuleentumisen. Niitto on syytä tehdä viimeistään heinäntekoaikaan heinäkuun alkupuolella. Laitumilla puhdistusniittoja tehdään tarvittaessa joka syöttökerran jälkeen. Piennarten ja rikkakasvipesäkkeiden niitto estää rikkakasvien siementämisen ja siementen leviämisen. Viljan korjuussa siirtyminen leikkuupuintiin on lisännyt rikkakasvien siementen karisemista peltoon. Rikkakasvien siementen keräys viljan joukosta leikkuupuinnissa on melko tehoton keino, koska noin 40 % rikkakasvien siemenistä karisee peltoon jo leikkuupöydältä. Käyttämällä mahdollisimman vähäistä tuulta leikkuupuimurissa voitaneen rikkasiemeniä saada normaalia enemmän viljan mukaan ja siten pois pellolta. Rikkasiementen erottelua ruumenista leikkuupuinnissa on alettu myös tutkia. Sensijaan runsaasti rikkakasveja sisältävän viljakasvuston normaalia leikkuupuintia aikaisempi korjuu vihantarehuksi, litisteviljaksi tai kokoviljasäilörehuksi poistaa pellolta rikkakasvien siemenet. KATTEET JA VIHERLANNOITUS Katteet estävät rikkakasvien kasvua. Apila viljan aluskasvina vähentää viljojen rikkakasvien kasvua ja erityisesti siementenmuodostusta. Viherlannoituskasvusto varhaisperunan jälkeen kylvettynä estää rikkakasvien kasvua. Marjakasvien riviväleissä voidaan käyttää nurmea, joka pidetään lyhyenä niittämällä. Olki ja hake (esim. mansikalla), ruohosilppu (esim. kaaleilla), musta muovi (esim. mansikalla ja yrteillä), paperi(silppu) (esim. sipulilla) jne ovat muita käyttökelpoisia menetelmiä rikkakasvien kasvun estäjinä. Oheiseen taulukkoon on koottu viljelyteknisten menetelmien vaikutuksia rikkakasveihin. Taulukko Epäsuorien menetelmien vaikutuksia rikkakasveihin. Menetelmä Vaikutus Viljelykierto Siemenrikkakasvit Juuririkkakasvit runsas apilan osuus jatkuva kasvupeitteisyys niitto ++ + Tuonti ulkopuolelta puhtaan kylvösiemenen käyttö puhtaat koneet + ++ hyvin lahonnut komposti riittävästi ilmastettu liete +++ Maan muokkaus kynnöstä ei yleisesti luovuta pikakesantoja säännöllisesti sänkimuokkaus säännöllisesti Lajikevalinta pitkäkortiset/-vartiset taudinkestävät + + hyvä talvenkestävyys + ++ Kylvö tiheä kylvö, kapea riviväli kylvötiheyden lisäys + + kylvön viivästäminen Lannoitus tarpeenmukainen N-lannoitus = vähäinen väheneminen ++ = keskinkertainen väheneminen +++ = voimakas väheneminen HY/Mli Rajala 2005
10 204 Helsingin yliopisto, Maaseudun tutkimus- ja koulutuskeskus SUORIEN MENETELMIEN KÄYTTÖ RIKKAKASVIEN HALLINNASSA Rikkakasvien hallinnan suorilla menetelmillä täydennetään ehkäisevien menetelmien käyttöä sekä kestorikkakasvien- että siemenrikkakasvien torjunnassa. Kestorikkakasvien torjunta Täyskesanto Puolikesanto Pikakesanto Sänkimuokkaus Haraus Niitto Kitkentä, Koneellinen nyhtäminen Sähköiskut Kertarikkakasvien torjunta Rikkaäestys Haraus Harjaus Multaus Pimeämuokkaus Liekitys Kitkentä MILLOIN TARVITAAN SUORAA TORJUNTAA? Luonnonmukaista viljelyä varten ei ole rikkakasvien enimmäismääristä toistaiseksi suosituksia kynnysarvoiksi. Rikkakasveja saa olla lyhyellä tähtäimellä luomupelloissa tavanomaista enemmän. Syynä tähän on se, että suorien menetelmien käyttö on usein kalliimpaa ja suorien menetelmien teho on heikompi kuin torjunta-aineiden. Lyhyellä tähtäimellä luomuviljelyn suorien menetelmien käyttö ei siten ole läheskään aina kannattavaa. Sadonlisää ei saada eikä siten torjunnasta aiheutuneita kustannuksia katettua. Mutta pitemmällä tähtäimellä rikkakasvitilanteen pitäminen hallinnassa on oleellisesti helpompaa, mikäli rikkakasveja ei päästetä runsastumaan. Hankalimpien lajien torjunta on yksinkertaisinta siinä vaiheessa, kun niitä ei vielä ole montaakaan yksilöä pellossa. Esimerkiksi ensimmäisten hierakoiden kitkentä on helpompaa heti niiden ilmaannuttua pellolle kuin vasta muutamien vuosien kuluttua, jolloin hierakka on siementänyt runsaasti ja levittäytynyt tuhansin yksilöin peltoon. Suoran torjunnan vaihe voidaan sijoittaa viljelykierrossa tiettyyn vaiheeseen. Ne voidaan kuitenkin toteuttaa tarvittaessa esim. vain joka toinen viljelykierto. Eri torjuntatoimien käyttötarve arvioidaan erikseen viljelykierroittain ja lohkoittain. Torjuntatarpeen arviointi Viljelykasvuston kilpailukyky Sadon arvo Maalaji Vaikutus viljelykasvin sadon määrään sadon käyttöominaisuuksiin, esim siementavara sadonkorjuuseen Rikkakasvien haitallisuus Lajisto Lukumäärä Koko Leviämismahdollisuudet Tulevan kasvin kilpailukyky ja arvo Torjuntamahdollisuudet Kasvustosta Sadon korjuun jälkeen
11 Helsingin yliopisto, Maaseudun tutkimus- ja koulutuskeskus. 205 KESANTO KESTORIKKAKASVIEN TORJUNTAAN Täyskesannossa juolavehnän (ja muiden juuririkkakasvien) näännyttämiseksi tehdään äestyksiä läpi kesän aina, kun juolavehnä on 3-4-lehtiasteella. Tällöin käytetään väsytystaktiikkaa. Poutakaudella kesannon muokkaukset voidaan tehdä myös tavoitteena juurakoiden kuivattaminen. Tällöin kyseessä on kuivatustaktiikka. Tavoitteena on nostaa juurakoita pellon pintaan auringonpaisteen ja tuulen (syksyllä myös pakkasen) kuivatettavaksi. Joustopiikkiäestystä syvempi kääntö kyntäen tai multausauralla on tarpeen, jotta myös ruokamultakerroksen alaosassa olevat juurakot saadaan hävitettyä. Poutakaudella muokkauksia on syytä toistaa 1-3 päivän välein säästä riippuen. Täyskesantoon tulee kylvää syksyksi syysviljaa tai kerääjäkasvusto. Väsytystaktiikka Maan kestettävä muokkausliikenne eri kosteusoloissa Tarvitaan koko kasvukausi Savimailla tiivistymisriski suuri (hienoksi muokattu savimaa kuivuu syvemmältä erittäin hitaasti) => Sopii karkeille kivennäismaille, jotka eivät ole herkkiä tiivistymään Kuivatustaktiikka Voidaan hyödyntää lyhyehkö poutajakso tehokkaasti Voidaan sijoittaa viljelykasvin jälkeen (esim. nurmen lopetus heinäkuussa), ennen viljelykasvia (keväinen pikakesanto) tai (vilja-)sadon korjuun jälkeen kuivana syksynä. Voidaan hyödyntää tuet => Sopii paremmin tiivistymiselle aroille savimaille Puolikesannossa vain osa kasvukaudesta (noin 4-6 vk) varataan kesannointiin. Muokkaukset voidaan ajoittaa alkukesään ennen viherlannoituksen, juhannusrukiin tai nurmen kylvöä. Tai loppukesään nurmen tai aikaisen viljan jälkeen ennen syysviljan tai kerääjäkasvin kylvöä. Pikakesannointia (1-3 vk) voidaan tehdä esim. ennen ohran tai perunan kylvöä tai ennen vihannesten taimien istutusta tai ennen syysviljan tai kerääjäkasvin kylvöä. Kuva Eri kesantovaihtoehtoja rikkakasvien torjunnassa.
12 206 Helsingin yliopisto, Maaseudun tutkimus- ja koulutuskeskus. Esimerkki: Kesannon hoitosuunnitelma Pääasiallisena rikkakasvina esiintyy juolavehnää sekä jonkin verran myös valvattia, maalaji on raskas kivennäismaa Kesantomuodoksi valitaan puolikesanto nurmen kyntövuonna, josta tehdään ensin kuivaheinä. Kesantojakson jälkeen kylvetään ruis tai kerääjäkasvi. Maan oltava riittävän kuivaa muokkauksia tehtäessä. Tavoitteena on kuivata juolavehnän ym juurakot. 1) Ajoitus Toimenpide Heinän korjuun jälkeen lautasäestys 2 x raskaalla lautasäkeellä cm 1 2 pv kuluttua kuohkeutus siivettömällä viiltoauralla cm auraan lisätty leikkureita, jotka pilkkovat viilut jälkiäkeenä kaksoispiikkijyrä rikkomassa paakkuja 1 4 pv kuluttua äestykset kevytkultivaattorilla 2) poutakaudella 2-5 x 1 2 pv välein 5 10 pv kuluttua kyntö 2 5 pv kuluttua muokkaukset kevytkultivaattorilla poutakaudella päivittäin 2-4 x kylvö rukiille tai pyydyskasvusto 1) Poutakausina käytetään kuivatustaktiikkaa. Kosteina kausina väsytystaktiikkaa. 2) Kevytkultivaattori on tehty järeistä, pitkistä joustopiikkiäkeen piikeistä normaalia joustopiikkiäestä noin 2x suuremmalla piikkijaolla. Terät on varustettu hanhenjalkaterin (esim. 15 cm). Jälkiäkeenä on pyörivä juolannostin. MUOKKAUKSET Sänkimuokkaus (esim. kultivaattorilla, lautasäkeellä tai lapiorullaäkeellä) varsinkin aikaisin korjattavan kasvin, kuten ohran tai rukiin, jälkeen pätkii juolavehnän ja valvatin sekä muiden kestorikkakasvien juurakoita, jolloin ne heikentyvät. Vaikutusta tehostaa huolellinen kyntö tai uusittu sänkimuokkaus. Viljelykierrossa olisi eduksi olla yksi tai useampi vaihe, jolloin voidaan käyttää sänkimuokkausta. Kylvömuokkaus on eduksi tehdä siinä vaiheessa, että merkittävä osa taimettuvista rikkakasvien siemenistä on jo itänyt ja sillä tavoin, että itäneet ja pääosin taimettuneet siemenrikkakasvit voidaan muokkauksin kuivattaa tai haudata maan sisään. Sopiva kylvömuokkausaika riippuu suuresti maalajista ja leveysasteesta. Etelä-Suomen savimailla rikkakasvit ehtivät taimettua ennen sopivaa kylvömuokkausaikaa, mutta Pohjois-Suomessa varsinkin eloperäisillä mailla on tarpeen kylvää jo roudan päälle, jolloin rikkakasveja ei vielä ole taimella. Syvemmälle juurtuneet rikkakasvien taimet väistävät kylvömuokkauksessa kapean joustopiikkiäkeen piikin kärjen. Näin tapahtuu helpommin, mikäli rikkakasvi on taimettunut syvemmältä epätasaisen kynnöksen viilujen välistä. Kevätviljaan jää tällöin helposti kasvamaan esim. saunakukan taimia. Hanhenjalkaterin varustettu joustopiikkiäes, höylä-äes tai leikkaavin terin varustettu esimuokkaaja varmistavat kaikkien taimettuneiden rikkakasvien hävittämisen kylvömuokkauksen yhteydessä. Kynnöksen tasaus syksyllä tai tasausäestys keväällä tehostavat kylvömuokkauksen tehoa. Juurakoiden leviämistä saastuneilta alueilta puhtaille alueille voidaan välttää muokkaustöissä mm. äestyssuuntien suunnittelulla. Viivästytettyä kylvöä käytettäessä maa ehtii lämmetä ja tällöin viljelykasvien taimettuminen nopeutuu ja kilpailukyky paranee. Tasausäestys savimailla estää maan liiallisen kuivumisen viivästetyn kylvön yhteydessä. Menetelmään liittyy helposti satotason lasku ja sääriski. Rikkakasviäestystä tarvitaan ennenkaikkea hyvin viljapainotteisissa viljelykierroissa, hikevillä kivennäismailla ja multa- ja turv la. Etelä-Suomesta kohti pohjoista siirryttäessä rikkakasviäestyksen tarve kasvaa. Rikkakasviäestys suoritetaan joustavilla, pitkillä, ohuilla piikeillä varustetulla äkeellä,
13 Helsingin yliopisto, Maaseudun tutkimus- ja koulutuskeskus. 207 verkkoäkeellä, pyöriväteräisillä tai jäykkäpiikkisillä äkeillä noin 1 2 viikkoa viljan orastumisen jälkeen. Äestys sopii hyvin mm. syysvehnälle, kauralle, kevätvehnälle, ohralle ja härkäpavulle. Ne voidaan äestää juuri ennen oraalle tuloa (sokkoäestys) tai 3-4- lehtivaiheessa (tavanomainen rikkakasviäestys) tai jopa 5-10-lehtivaiheessa (valikoiva rikkakasviäestys). Myös ruis, herne, rypsi ja sokerijuurikas voidaan rikkakasviäestää, mutta äestyksessä on oltava hellävarainen ja sopiva ajankohta on lyhyt. Myös vihanneksilla voidaan käyttää rikkakasviäestystä, kunhan äes on riittävän hellävarainen ja työsyvyys tarkasti säädettävissä. Äestysvoimakkuutta voidaan säädellä ajonopeutta ja piikkikulmaa sekä työsyvyyttä säätämällä. Voimakasta työskentelyä tarvitaan, kun maa on kovaa, rikkakasvit ovat isoja ja niitä on paljon, oras on pitkää ja maa on kosteaa. Hellävarainen työskentely riittää, kun maa on pehmeää, rikat ovat pieniä ja niitä on vähän, oras on pientä ja maa on kuivaa. Äestyksen teho rikkoihin vaihtelee huomattavasti mm. maalajin, kasvuston kunnon ja säiden mukaan. Rikkakasviharauksia käytetään perinteisesti riviviljelykasveilla kuten perunalla, juurikasveilla ja vihanneksilla. Haraukseen käytetään erilaisin hanhenjalkaterin varustettuja sokerijuurikas- tms haroja. Mutta myös viljoja voidaan harata, mikäli riviväliä suurennetaan esim. 18 senttimetriin. Haraus tehoaa hyvin ajoissa suoritettuna paitsi siemenrikkakasveihin, niin myös juuririkkakasveihin, kuten ohdakkeeseen, valvattiin ja saunakukkaan. Harauksella voidaan torjua rikkakasveja vain riviväleistä, mutta ei rivien kohdalta. Työsaavutus viljojen harauksessa on noin 1 ha/h. Viljojen harauksessa traktorin taakse kiinnitetyn haran ohjaus tapahtuu kylvön yhteydessä tehdyllä ohjausurien avulla, joissa kulkee kapeaharjainen ohjauspyörä. Viljojen harauksilla saadaan lyhyellä tähtäimellä harvoin sadonlisää, mutta huolella suorittuna rikkakasvien määrä vähenee merkittävästi. Kuva Käsittelyn voimakkuuden valinta rikkakasviäestyksissä. Harjaus on harausten muunnos, jossa pöyrivillä nailonharjoilla varustetut lieriöt murskaavat rikkakasvuston. Harjausta käytetään vihannesviljelyssä. Harjauksen teho on harausta parempi mm kosteissa olosuhteissa ja kivisillä mailla sekä pitkäksi venähtäneessä rikkakasvustossa. Harjaus lisää viljelyvarmuutta vihannesviljelyssä pelkkään haraukseen verrattuna. Vaaka-akselinen harja on järeämpää tekoa kuin pystyakselinen harja. Harjauksen tehoa voidaan muuttaa mm. pöyrimisnopeutta muuttamalla. Pystyakselisilla harjoilla myös pyörimissuuntaa voidaan vaihtaa ja työsyvyyttä sekä harjojen asentoa muuttaa. Sillä voidaan mennä lähemmäksi riviä ja myös mullata riviä. Sormipyöräharaus. Erityisten muovisten pyörivien sormipyörien avulla haraus voidaan ulottaa myös vihannesriviin esim. kaaleilla. Pimeämuokkaus. Rikkakasvien siemenet virittyvät itämään pienen valovälähdyksen saatuaan. Kun pelto muokataan ja kylvetään pimeässä, ei tätä valon aihettamaan virittymistä itämään tapahdu. Kevätkylvöjen aikana Suomessa yöt ovat yleensä liian valoisia. Koneiden peittäminen maata laahaavin kuormapeittein on siksi yömuokkauksen vaihtoehto. Parhimmillaan Suomessa on saatu noin % väheneminen taimettuneiden rikkakasvien määriin. Multauksessa rikat peittyvät mullan alle. Multaus sopii käytettäväksi mm. harjuviljelyssä kuten perunan rikkakasvien torjunnassa. Myös vihanneksilla, kuten porkkanalla, purjolla, kaaleilla rivin multaus hautaa rikkakasveja ja helpottaa rivinkohdan rikkakasvien hallintaa. Liekitys sopii siemenrikkakasvien torjuntaan riviviljelykasveilla. Liekitys toteutetaan siten, että joko koko penkki tai ainoastaan rivien kohdat liekitetään 1-2 päivää ennen viljelykasvin taimettumista. Tämä sopii erityisesti hitaasti taimettuville kasveille kuten porkkana, tilli, sipulin pikkuistukas ja sokeri-
14 208 Helsingin yliopisto, Maaseudun tutkimus- ja koulutuskeskus. juurikas. Viivästetty kylvö tehostaa tämän liekitystavan tehoa antamalla rikkakasvien siemenille enemmän aikaa taimettua. Kasveilla, joilla kasvupiste on suojassa kuten sipulilla koko penkki liekitetään sipulin naatin ollessa noin 5 cm korkuista. Uusi liekitys paksuvartisilla kasveilla voidaan tehdä myöhemmin kasvukaudella riviväliin. Liekitys on mahdollista myös loppukesällä esim. juuri ennen sipulin nostoa tai perunan varsien murskauksen yhteydessä tai sen jälkeen esim. pihatähtimön ym siemenrikkakasvien ja niiden siementämisen vähentämiseksi. Taulukko Yleisimpien rikkakasvien paras liekitysaika. Sirkkalehtivaiheessa Kierto- ja pihatatar Punapeippi Pelto-orvokki Rikkasinappi Sirkkalehtiasteelta Lutukka 2-lehtiasteelle Peltovillakko Hanhen- ja ukontatar Keltainen päivänkakkara 2-lehtiasteelta Saunakukka 4-lehtiasteelle Yli 4-lehtiasteella Jauhosavikka Pihatähtimö Peltoemäkki Matara Peltotädyke Rautanokkonen Liekityksellä on heikko teho (kasvu jatkuu liekityksen jälkeen, Juolavehnä käsittely toistettava usein) Pelto-ohdake Peltolemmikki Valvatti Hierakka Nokkonen Nurmikka Vuohenputki Yksilökäsittelyä voidaan käyttää kaikilla kasveilla yksittäisten rikkakasvien poistamiseen. Varsinkin haitallisimmat lajit (esim. hukkakaura, hierakka, ohdake) on syytä kitkeä tai katkaista siementen tuleentumisen estämiseksi yleensä viimeistään kukinnan alussa. Samoin pesäkkeet käsitellään erikseen. Esim. hierakan kitkennässä juurta tulisi saada vähintään 10 cm mukaan. Yksilökäsittelyyn voidaan käyttää erilaisia apuvälineitä. Tähän päästään, kun erityisellä hierakkaraudalla hierakka väännetään maasta irti juurineen. Vaihtoehtoisesti hierakka voidaan niittää esim. laitumilla siimaleikkurilla aivan maan rajasta 3-4 x/kesä. Siimaleikkuria voidaan käyttää myös viljelykasvuston yläpuolisten rikkakasvien katkaisuun. Kasvustoa korkeammat rikkakasvit voidaan nyhtää irti myös koneellisilla traktorikäyttöisillä nyhtölaitteilla. Koekäytössä on myös sähköiskun antavia laitteita, joita kehitetään erityisesti ohdakkeen torjuntaan. Näin vaikutus saadaan ulottumaan verson lisäksi myös melko syvälle juurakkoon. Käsinkitkentää käytetään erityisesti vihannesviljelyssä kuten porkkanalla rivinkohtien puhdistamiseen. Kaalilla voidaan rivin puhdistaminen tehdä pääosin pitkävarsikuokalla. Sopiva kitkentäaika on yleensä melko lyhyt ja se riippuu viljelykasvista. Tarvittava työnmenekki on oleellisesti riippuvainen siitä, miten hyvin ennakoivien menetelmien ja muiden suorien menetelmien käytössä on onnistuttu. Parhaimmillaan porkkanan kitkentään tarvitaan noin 50 tuntia/ha, keskinkertaisena voidaan pitää tuntia/ha. Esimerkiksi sipulilla kitkentää ei välttämättä tarvita lainkaan, kun liekityksiä tehdään 2-3 kpl/kasvukausi ja liekityksellä vaikeasti torjuttavat kestorikkakasvit torjutaan jo ennalta.
15 Helsingin yliopisto, Maaseudun tutkimus- ja koulutuskeskus TYÖKETJUJEN MITOITUS JA TÖIDEN OIKEA-AIKAINEN SUORITTAMINEN Rikkakasvien hallinnassa eri laitteiden työteho mitoitetaan siten, että sääsuhteiltaan epäedullisempanakin vuonna tarvittavat työvaiheet pystytään suorittamaan oikea-aikaisesti ja pitämään rikkakasvitilanne hallinnassa. Tietyn työvaiheen sopivaa suorittamisaikaa saattaa käytännössä on varsin vähän käytettävissä, jos säät ovat epäedulliset. Ohjeelliset työnmenekit eri rikkakasvien hallinnan työvaiheissa voivat tyypillisesti olla seuraavaa suuruusluokkaa: Työvaihe Haraus Rikkaäestys Liekitys Viljan kitkentä Porkkanan kitkentä Työnmenekki 1-2 h /ha 0,3-0,4 h/ha 2-4 h/ha 2-4 h/ha h/ha Tarvittava työnmenekki riippuu luonnollisesti rikkakasvien lukumäärästä, koneiden työleveydestä ja työtehosta sekä maan ja lohkon ominaisuuksista RIKKAKASVITILANTEEN SEURANTA Rikkakasvitilannetta sekä ehkäisevien ja suorien toimien tuloksellisuutta on syytä seurata useita kertoja kasvukauden aikana. Seurattavia asioita ovat mm. rikkakasvien lukumäärä ja lajit, rikkakasvien koko ja viljelykasvien kilpailukyky. Rikkakasvien haitallisuus ja torjuntatarve arvioidaan mahdollisen sadon määrällisen alennuksen, sadon laadullisen alennuksen ja seuraaville viljelykasveille haitallisuuden sekä niiden leviämisen todennäköisyyden perusteella. Käytettyjen ennaltaehkäisevien ja suorien toimenpiteiden tuloksellisuutta arvioidaan. Lopuksi tehdään johtopäätöksiä arvioinnin perusteella ja suunnitellaan parannuksia rikkakasvien hallintasuunnitelmaan.
16 210 Helsingin yliopisto, Maaseudun tutkimus- ja koulutuskeskus. Esimerkkejä rikkakasvien hallintamenetelmistä eri viljelykasveilla Viljat Ennaltaehkäiseviä toimia maan kasvukunnon hoito monipuolinen viljelykierto; korkeintaan kaksi kevätviljaa peräkkäin niitettävää nurmea riittävästi kiertoon, vähintään 1/4 syysviljan ja kevätviljan vuorottelu reheväkasvuinen laji/lajike kriittiselle lohkolle syysvehnän asemesta reheväkasvuinen ruis aikaisin kylvettävän kauran/vehnän asemesta myöhään kylvettävä ohra viljan asemesta vihantaviljaseos, joka niitetään loppukesällä tai kokoviljasäilörehu puhdas kylvösiemen lannan kompostointi sänkimuokkaus huolellinen kyntö esiauroin/kuorimin tasainen kynnös kylvö lämpimään ja pinnalta kuivaan maahan tasausäestys, taimettuneiden tuhoaminen kylvömuokkauksessa viivästetty kylvö huolellinen kylvömuokkaus - kaikki taimettuneet rikat hävitetään höylä-äes, esimuokkaaja, jyrsinmuokkaus, tiheä joustopiikkiäes, hanhenjalkaterät joustopiikkiäkeeseen nauha- tai hajakylvö rivikylvön asemesta siemenmäärän lisäys noin % erillinen jyräys kylvömuokkauskerroksen yläosan kuivuttua jyräpyörien käytön asemesta syysviljoilla puolikesanto esikasvina syysviljoilla kylvö suhteellisen myöhään aluskasvin käyttö Suoria toimia rikkaäestys rikkaäkeellä ennen orastumista tai 3 4 -lehtivaiheessa haraus kestorikkakasveihin, riviväli 18 cm Peruna kevätkyntö kuivattaa maata ja juurakoita pikakesannointi; toistuvat äestykset poudalla lähes päivittäin viivästetty perunan kylvö syvähkö istutus hyvin idätetyllä siemenellä riviväli 80 cm, tiheähkö istutus reheväkasvuinen lajike matala penkki istutuksessa n. 4 pv kuluttua istutuksesta multaus 1 2 pv kuluttua lanaus 1 2 pv kuluttua multaus 1 2 pv kuluttua lanaus 1 2 pv kuluttua multaus hyväkasvuisen, rehevävartisen perunakasvuston tulisi varjostuksellaan tukahduttaa loput juolavehnästä perunan noston jälkeen sänkimuokkaus kultivaattorilla / joustopiikkiäkeellä
17 Helsingin yliopisto, Maaseudun tutkimus- ja koulutuskeskus. 211 Esimerkkejä eräiden kestorikkakasvien hallinnasta Juolavehnä juurakot vanhemmissa nurmissa pääosin enintään noin 15 cm syvyydessä heikoimmillaan 3 4-lehtiasteella hyvä kuivatus hyvä viljelykasvien talvehtiminen ja kasvu viljelykierrossa runsaasti mullosta muokkaus usein nurmet lyhyitä vain 2 v. varjostavat kasvustot täystiheä apilanurmi hyvä apilan talvehtiminen puhdas kylvösiemen lannan kompostointi ja lietelannan ilmastus sänkimuokkaus juurten nosto pintaan tai juurten pätkiminen huolellinen, syvähkö kyntö esiauroin tehokkaan sänkimuokkauksen jälkeen muokkaussuunta valitaan siten, että vältetään juurakoiden levittäminen pikakesanto ennen varjostavan viljelykasvin kylvöä esim. tiheä viherlannoitus puolikesanto esim heinänteon jälkeen tehokkaat muokkaukset juurakoiden kuivattamiseksi juurakoiden nosto pintaan ja tai juurakoiden pätkiminen varjostavan rukiin kylvö täyskesanto poikkeustapauksissa Peltovalvatti juurakot enintään noin cm syvyydessä heikoimmillaan 6-7 lehtivaiheessa, myös kukinnan alussa siemenlevintä ei kovin merkittävä, taimet arkoja varjostukselle maan rakenteen ja kasvukunnon hyvä hoito viljelykiertoon riittävästi 2 3 -vuotisia, 2 x / kesä niitettäviä, varjostavia apilanurmia, virnaseoksia, ruista ym viherkauran niitto heinäkuun lopulla / elokuun alussa > sänkimuokkaus hanhenjalkakultivaattorilla/jyrsimellä > syyskyntö esiauroin/kuorimin kesannointi tehoaa valvattiin melko hyvin pikakesantojaksoja voidaan sijoittaa kiertoon useampia jopa samalle kasvukaudelle keväällä pikakesanto viherlann pikakesanto heinäkuun lopulla viherlannoitus- myöh. kyntö Pelto-ohdake juurakot kasvavat enintään noin cm syvyyteen juurakot elinvoimaisia, jopa 2,5 cm pätkästä 50 cm syvyydestä kasvaa uusia verso heikoimmillaan 8-10 lehteä 5 10 cm korkuinen ruusuke > mekaaninen käsittely juurakoita vaikea kuivattaa, kuivuu hitaasti ja kasvaa lähes kuivasta juurakosta uudelleen siemenlevintä melko vähäistä, taimet arkoja varjostukselle maan rakenteen hyvä hoito ei kyntöanturaa viljelykiertoon riittävästi 2 3 -vuotisia, 2 x / kesä niitettäviä nurmia viherkauran niitto heinäkuun lopulla / elokuun alussa sänkimuokkaus hanhenjalkakultivaattorilla/jyrsimellä varjostava kerääjäkasvusto syyskyntö esiauroin/kuorimin myöhään kesannointi ei tehoa ohdakkeeseen kovinkaan hyvin ruusukeasteella kesannossa (esim. hanhenjalkakultivaattorilla) katkaisu saattaa lisätä uusien versojen muodostumista muokkaussyvyyden asteittainen syventäminen vaakasuoraan leikkaavilla terillä noin 10 pv välein
18 212 Helsingin yliopisto, Maaseudun tutkimus- ja koulutuskeskus. kukkivien yksilöiden katkaisu saksilla siimaleikkurilla; siemenet tuleentuvat 10 pv pölytyksestä= kukkien avautumisesta mekaaninen käsittely ruusukeasteella, kun 7 10 lehteä ja 5 10 cm korkeaa leikkaavin terin työsyvyyttä vähitellen syventäen sähköisku 20 kv jännitteellä kuivattaa versot ja suurimman osan juurakkoakin (prototyyppi Ruotsissa) Hierakka juuret kasvavat noin cm syvyyteen heikoimmillaan taimivaiheessa, melko arka varjostukselle sekä siemen- että juurilevintäinen siemenet säilyvät hyvin eläinten ruuansulatuskanavassa ja lannassa puhdas kylvösiemen erityisesti apilansiemen! viljelykierto riittävän vaihteleva, myös laidunkierrossa vähintään kaksi kyntöä laitumilla puhdistusniitto joka syötön jälkeen lannan huolellinen kompostointi lietelannan huolellinen ilmastus sänkimuokkaus juuret leikaten ja taimet tuhoten huolellinen, syvähkö kyntö esiauroin/kuorimin huolellinen kylvömuokkaus juurakot/taimet kuivaten yksilökäsittely; kitkentä hierakkaraudalla, juurta saatava pois vähintään 10 cm, ettei kasvata uusia versoja siemenet tuleentuvat itämiskykyisiksi kitketyssä varressa hyvin helposti, joten kitketyt kukkavarret on syytä tuoda pois pellolta, niitto siimaleikkurilla 3-4 x/kesä maan pinnasta (laitumet)
19 Helsingin yliopisto, Maaseudun tutkimus- ja koulutuskeskus. 213 Rikkakasvien hallintasuunnitelma Esimerkki A. Rikkakasvien hallintasuunnitelma viljatilalle Viljelykierto: Viherlannoitus Viherlannoitus Ruis Seosvilja Vehnä+ns Ongelmana erityisesti ohdake lohkoilla Riihipelto, Niitty ja Aho. Yleisiä ennaltaehkäiseviä toimia Maan kuivatuksen parantaminen lohkoilla Riihipelto, Niitty ja Aho Maan rakenteen parantaminen lohkoilla Riihipelto, Niitty ja Aho Puhdas, terve ja iso, hyväitoinen siemen Hyvät täystiheät kasvustot, siemenmäärien lisäys kevätviljoilla Apilan ja syysviljojen hyvän talvehtimisen varmistaminen Hyvin talvehtivat lajikkeet Toimenpiteitä viljelykierron lohkoittain/vuoroittain Viherlannoitus 1 monipuolinen, viljelyvarma seos talvenkestävä lajike 2 (-3) niittoa Viherlannoitus 2 niitto sänkimuokkaus kuohkeutus siivettömällä auralla 15 cm syvyyteen pv kuohkeutus 20 cm syvyyteen pv kuohkeutus 25 cm syvyyteen muokkaus hanhenjalkaterin varustetulla kultivaattorilla huolellinen kyntö esiauroin Ruis hyvä talvehtiminen talvenkestävä lajike hyvä täystiheä kasvusto sänkimuokkaus vaakasuoraan leikkaavin terin huolellinen kyntö esiauroin Seosvilja hyvän kasvun varmentaminen Varjostavan lajikkeen valinta tiheähkö kylvö, tukivilja lisää seoskasvuston kilpailukykyä pesäkekäsittely niitto viljan päältä siimaleikkurilla kukinnan alussa sänkimuokkaus vaakasuoraan leikkaavin terin huolellinen kyntö esiauroin Vehnä+ns hyvän kasvun varmentaminen tiheähkö kylvö pesäkekäsittely niitto viljan päältä siimaleikkurilla kukinnan alussa haraus ja nurmensiemenen kylvö
20 214 Helsingin yliopisto, Maaseudun tutkimus- ja koulutuskeskus. Esimerkki B. Rikkakasvien hallintasuunnitelma Mäkitalon maitotilalle Viljelykierto: Suojavilja+ ns N1 N2 N3 Vilja Seosvilja tärkein hallittava rikkakasvi on juolavehnä lohkoilla Keskipelto ja Kulmaniitty sekä kevätviljoissa kevätitoiset siemenrikat kuten savikka ja pillike Yleisiä ennaltaehkäiseviä toimia Maan kuivatuksen parantaminen lohkoilla Keskipelto ja Haka sekä Kulmaniitty. Maan rakenteen parantaminen lohkolla Keskipelto ja koneistusta kevennetään tiivistymien välttämiseksi. Puhtaan, terveen hyväitoisen siemenen käyttö. Viljelykierto on 6-vuotisena melko monipuolinen, myös laidunlohkot kynnetään kolmesti kierron aikana. Lannan huolellinen kompostointi. Apilan hyvän talvehtimisen varmentaminen Talvenkestävän lajikkeen valinta, paikallista alkuperää oleva siemen tasaisilla lohkoilla kuivatusta ja pinnanmuotoilua parannetaan jääpoltteen estämiseksi sekä tallausvaurioita vältetään. Hyvät täystiheät kasvustot myös apila. Toimenpiteet viljelykierron lohkoittain Suojavilja/Ohra kevyillä kivennäismailla kevätkyntö matalaan pikakesannointi, joustopiikkiäkeellä nostetaan päivittäisin muokkauksin juurakot pellon pintaan kuivumaan huolellinen kylvömuokkaus ohra kylvetään 1 2 viikkoa normaalia myöhempään pitkäkortinen lajike hyvin varjostava kasvusto huolellinen kylvömuokkaus rikkataimet hävitetään kaikki kylvömuokkauksessa sokkoäestys rikkaäestys 1 2 x + nurmen siemenen kylvö Nurmi1 paikkauskylvö tarvittaessa niitto 2 x /kesä tiivistymien välttäminen sopiva niittorytmi talvehtimisen varmentamiseksi Nurmi2 paikkauskylvö tarvittaessa niitto 2 x /kesä tiivistymien välttäminen sopiva niittorytmi talvehtimisen varmentamiseksi Nurmi 3 kevätviljan esikasvina sänkimuokkaus lautasäkeellä / lapiorullaäkeellä ennen syyskyntöä huolellinen, syvähkö kyntö esiauroin tasainen kynnös
21 Helsingin yliopisto, Maaseudun tutkimus- ja koulutuskeskus. 215 Vilja/kaura huolellinen kylvömuokkaus kauran kylvö lämpimään maahan, jotta kylvömuokkaus heikentää juolavehnää ja takaa kauran nopean orastumisen hyväkuntoinen siemen; hyvä itämistarmo runsaahko siemenmäärä +10 % hyvin varjostava kasvusto rikkakasviäestys 2-3-lehtivaiheessa sänkimuokkaus heti puinnin jälkeen, jos riittävän kuivaa huolellinen, syvähkö syyskyntö esiauroin tai kevätkyntö esiauroin Seosvilja huolellinen kylvömuokkaus kylvö lämpimään maahan, jotta kylvömuokkaus heikentää juolavehnää ja takaa seosviljan nopean orastumisen hyväkuntoinen siemen; hyvä itämistarmo runsaahko siemenmäärä +10 % seosviljan hyvä kasvu rikkakasviäestys 2 3-lehtivaiheessa sänkimuokkaus heti puinnin jälkeen, jos riittävän kuivaa huolellinen, syvähkö syyskyntö esiauroin tai kevätkyntö esiauroin Vihantarehu kevätkyntö kuivattaa maata ja juurakoita pikakesannointi; toistuvat äestykset poudalla päivittäin huolellinen kylvömuokkaus runsaahko siemenmäärä niitto siemenrikkakasvien torjumiseksi hyväkasvuisen, rehevän kasvuston tulisi varjostuksellaan tukahduttaa juolavehnää sadonkorjuun jälkeen sänkimuokkaus lautas-/lapiorullaäkeellä
22 216 Helsingin yliopisto, Maaseudun tutkimus- ja koulutuskeskus.
3 VILJELYKIERRON SUUNNITTELU
Helsingin yliopisto, Maaseudun tutkimus- ja koulutuskeskus. 25 3 VILJELYKIERRON SUUNNITTELU Viljelykierto on keskeinen väline luomuviljelyssä maan kasvukunnon hoidossa, ravinnehuollon järjestämisessä,
5. KASVINSUOJELU 5.1. KASVINSUOJELUN PERUSTEITA. EKOLOGINEN KASVINSUOJELU Ekologisen kasvinsuojelun juuret ovat integroidussa tuholaistorjunnassa
5. KASVINSUOJELU KASVINSUOJELU 5.1. KASVINSUOJELUN PERUSTEITA EKOLOGINEN KASVINSUOJELU Ekologisen kasvinsuojelun juuret ovat integroidussa tuholaistorjunnassa (IPM-Integrated Pest Management). Integroitua
Pelto-ohdakkeen torjunta luomuviljelyssä
Pelto-ohdakkeen torjunta luomuviljelyssä Pelto-ohdake on yksi haasteellisimmista juuririkkakasveista, mutta huolella mietitty strategia, joka on mukautettu ohdakkeen biologiaan sekä tilan tarpeisiin ja
Siankärsämön. viljely ja sadon. kuivaus. Jaana Väisänen, Arvopilottihanke, Kuusamo
Siankärsämön viljely ja sadon kuivaus Jaana Väisänen, Arvopilottihanke, Kuusamo 14.3.2017 Käyttö Kamatsuleeni (sininen eteerinen öljy) tulehduksia ehkäisevä Myös muita eteerisiä öljyjä (pineeni, kamferi)